Γιώργος Χειμωνάς

Ο Γιώργος Χειμωνάς (Καβάλα, 17 Μαρτίου 1938 - Παρίσι, 27 Φεβρουαρίου 2000) ήταν Έλληνας πεζογράφος, μεταφραστής και ψυχίατρος, που εμφανίστηκε και καταξιώθηκε στον χώρο της ελληνικής λογοτεχνίας τη δεκαετία του 1960.

 Βίος 
Ο Γιώργος Χειμωνάς γεννήθηκε στην Καβάλα το 1938 και μεγάλωσε στη Θεσσαλονίκη. Εκεί σπούδασε ιατρική. Συνέχισε τις σπουδές του στο Παρίσι, όπου ειδικεύτηκε στην ψυχιατρική και στη νευρογλωσσολογία. Μετά το τέλος των σπουδών του επέστρεψε στην Ελλάδα και έζησε στην Αθήνα. Δημοσίευσε το πρώτο του βιβλίο, που είχε τον τίτλο Πεισίστρατος, το 1960. Ασχολήθηκε με τη πεζογραφία, τη μετάφραση και τη δοκιμιογραφία. Ήταν παντρεμένος με τη θεατρική συγγραφέα Λούλα Αναγνωστάκη και μαζί απέκτησαν έναν γιο, τον συγγραφέα Θανάση Χειμωνά. Απεβίωσε στις 27 Φεβρουαρίου 2000 στο Παρίσι, σε ηλικία 61 ετών. Κηδεύτηκε στο Πρώτο Νεκροταφείο Αθηνών.

Ο χαρακτήρας του έργου του
Τα γραπτά του διερευνούν ψυχαναλυτικά τις εσωτερικές πτυχές της συνείδησης και διακρίνονται για τη νεωτερική τους γραφή καθώς και για πολλά δάνεια στοιχεία από το αντιμυθιστόρημα, όπως η επίπεδη γραφή ή η έλλειψη διαλόγων. Όπως λέει χαρακτηριστικά γι΄αυτόν ο καθηγητής Λίνος Πολίτης, είναι «ένας συγγραφέας που δε διαβάζεται εύκολα».Λίνος Πολίτης: Ιστορία της Νεοελληνικής Λογοτεχνίας, εκδ. Μ.Ι.Ε.Τ., Αθήνα 1989, σελ. 362

 Προσωπικές Αναφορές  
Στον Γιώργο Χειμωνά αναφέρεται το τραγούδι "Ο Άμλετ της Σελήνης" σε στίχους του Μάνου Ελευθερίου, προσωπικού του φίλου.Αθήνα 984. Ο Άμλετ της Σελήνης, https://www.athina984.gr/2020/04/04/o-amlet-tis-selinis/, 4 Απριλίου 2020

 Έργα 
Πεζά: 

 Πεισίστρατος (1960) 
 Η εκδρομή (1964) 
 Μυθιστόρημα (1966) 
 Ο γιατρός Ινεότης (1971) 
 Ο γάμος (1974) 
 Ο αδελφός (1975) 
 Οι χτίστες (1979) 
 Τα ταξίδια μου (1984) 
 Ο εχθρός του ποιητή (1990) 

Μεταφράσεις: 

 Ηλέκτρα του Σοφοκλή (1984), 
 Βάκχες (1985) του Ευριπίδη
 Μήδεια (1989) του Ευριπίδη
 Ορέστης (1998) του Ευριπίδη, 
 Άμλετ (1988)  του Σαίξπηρ
 Μάκβεθ (1996) του Σαίξπηρ

Δοκίμια: 

 Έξι μαθήματα για τον λόγο (1984)
 Ο λόγος. Μάθημα έβδομο και τελευταίο: Ο χρόνος και το σύμβολο (Με δυο εισαγωγικά σχόλια) (1985)
 Η δύσθυμη αναγέννηση. Όγδοο μάθημα για τον λόγο (1987)
 Τα όνειρα της αϋπνίας. Το ιερατείο του ύπνου και η διά των ονείρων καύσις των αιρετικών της νύχτας (1994)
 Ποιον φοβάται η Βιρτζίνια Γουλφ; Δημόσια κείμενα (1995) 
 Το ένατο μάθημα για τον λόγο. Ομιλία-Συζήτηση (2001)

 Παραπομπές 

 Επιπλέον βιβλιογραφία 
 Δημήτρης Μαρωνίτης: Η πεζογραφία του Γιώργου Χειμωνά, εκδ. «Κέδρος», 2007
 Βιβή Θεοδοσάτου: Ἀσελήνοις νυξί - Γ. Βιζυηνός, Μ. Καραπάνου, Γ. Χειμωνάς, Τρεις ψυχαναλυτικές αναγνώσεις, εκδ. «Επέκεινα», 2013
 Γιώργος Χειμωνάς: Αγάπη σαν ακολασία. Ανθολόγηση-εισαγωγή: Αργύρης Παλούκας, εκδ. «Κριτική», Αθήνα 2016, 128 σελ., ISBN 978-960-586-156-8

 Εξωτερικοί σύνδεσμοι 
 Σιδηρά, Μαίρη: Η ζωή και το τέλος των ηρώων του Γιώργου Χειμωνά στα έργα «Πεισίστρατος» και «Μυθιστόρημα» (εργασία ΜΔΕ), Τμήμα Φιλολογίας, Πανεπιστήμιο Πατρών, 2011
«Γιώργος Χειμωνάς», Εποχές και συγγραφείς, ΕΡΤ, 12 Νοεμβρίου 2014
«Γιώργος Χειμωνάς», Μονόγραμμα, ΕΡΤ, 1983
 Δημήτρης Αθηνάκης: Γιώργος Χειμωνάς, «άλλος τρόπος από το σώμα δεν υπάρχει», Η Καθημερινή, 1 Οκτωβρίου 2016, ένθ. «Ζωή», σελ. 4
Γιώργος Χειμωνάς, βιογραφικό σημείωμα στις εκδόσεις Κριτική 

Κατηγορία:Έλληνες συγγραφείς του 20ού αιώνα
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες διηγηματογράφοι
Κατηγορία:Έλληνες δοκιμιογράφοι
Κατηγορία:Έλληνες μεταφραστές
Κατηγορία:Βραβευμένοι με Κρατικά Βραβεία Λογοτεχνίας
Κατηγορία:Λογοτεχνία-επέκταση